Romanian Intelligence Service
În data de 12 februarie, în urma cercetărilor efectuate de Procuratura Militară (PM), Inspectoratul General al Poliției Române (IGPR), Serviciul Român de Informații (SRI) și Direcția Generală de Informații a Armatei (DGIA), au fost reținute șapte persoane: sgt.-maj. Ionuț Gagea, sgt. Marius Tudorache, cap. Ion Petrică - pentru furt calificat cu consecințe deosebit de grave și pentru călcare de consemn, cap. Marian Tudorache, cap. Marian Dinu, cap. Cristian Radu și sold. Nicușor Niță - pentru călcare de consemn. A doua zi, primii trei au fost arestați preventiv pe 29 de zile, fiind acuzați și de nerespectarea regimului armelor și munițiilor. Avocatul apărării a afirmat că de fapt nu există o evidență exactă a armelor din depozit și că învinuiții au fost reținuți doar în baza pericolului social pe care l-ar reprezenta infracțiunile de care aceștia sunt acuzați.